De Hamburger Motorradgottesdienscht (Mogo) wird au bei schlechtem Wetter in jedem Johr seit 1983 gfeiert, im Johr 2009 am Aafang vum Juni. D Fahrer vu 21 000 Motorrädle parket uff de B 4, Ludwig-Erhard-Schtroß, zwische dem Holschtewall (Holstenwall) und dem Rödingsmarkt, feieret am Mittag de Gottesdienscht im (evangelische) Michel oder höret em uffm Vorplatz zue und denket aan die Motorradfahrer wo im letschte Johr verunglückt sin. Selbscht us Hesse und Südafrika sind scho Teilnehmer kumme. Oder es hot au en Fahrer mit Beifahrerin vun enere Zündapp mit Sitewage usm Johr 1943 teilgenomme. Denno machet se im Konvoi a 40 km lange Fahrt ibber d Autobahn A7 in d Umgebung. D Autofahrer künnet denn aan de Uuffahrte längs vun de Schtrecke it uff d Autobahn fahre. Jedder Motorradfahrer kriggt a gelbs Bändle zum feschtmache am Motorrädle. Des losset se dett au s ganze Johr no flattere. So um die 100 000 Zuschauer scharet sich an de Streck vum bunte Zug. [66]